## LĪGUMS

**par mājas (istabas) dzīvnieku reģistrāciju**

|  |
| --- |
|  |

Lauksaimniecības datu centra līguma Nr.

|  |
| --- |
|  |

Iestādes līguma Nr.

|  |  |
| --- | --- |
| Rīga, | *datums skatāms laika zīmogā* |

**Lauksaimniecības datu centrs,** reģ. Nr. 90001840100, tā direktora Ivana Vorslova personā, kurš darbojas saskaņā ar Ministru kabineta 2020. gada 5. maija noteikumiem Nr. 266 „Lauksaimniecības datu centra nolikums” no vienas puses, turpmāk tekstā **DATU CENTRS** un

**Veterinārmedicīniskās prakses iestāde** (ambulance, stacionārs vai kabinets)

|  |  |
| --- | --- |
|  | , |
| (vārds, uzvārds vai uzņēmuma nosaukums) |

|  |  |
| --- | --- |
| Reģistrācijas Nr. |  |
| (personas kods vai uzņēmuma reģistrācijas Nr.) |

|  |  |  |
| --- | --- | --- |
|  |  | , |

veterinārmedicīniskās prakses vietas reģistrācijas numurs PVD

|  |  |
| --- | --- |
|  | , |

e-pasts, tālruņa nr.

|  |  |
| --- | --- |
|  kura vārdā, saskaņā ar |  |
| (statūti, nolikums) |

|  |  |
| --- | --- |
|  rīkojas |  |
| (amats, vārds, uzvārds) |

no otras puses, turpmāk tekstā – **IESTĀDE**, turpmāk abi kopā saukti – **Puses**, bez viltus, spaidiem un maldiem, pamatojoties uz spēkā esošo likumdošanu, noslēdz šo līgumu (turpmāk tekstā – Līgums):

# LĪGUMA PRIEKŠMETS

* 1. Mājas (istabas) dzīvnieku reģistrācija Mājas (istabas) dzīvnieku reģistra datubāzē (turpmāk tekstā – datubāze) un norēķinu kārtība starp Pusēm saskaņā ar 2022. gada 21. jūnija Ministru kabineta noteikumiem Nr. 359 “Mājas (istabas) dzīvnieku reģistrācijas kārtība”.
1. **DATU CENTRA PIENĀKUMI UN TIESĪBAS**
	1. DATU CENTRA pienākumi:
		1. piešķirt autorizētās pieejas tiesības datubāzei IESTĀDES norādītai/\_ām personai/\_ām (turpmāk tekstā – autorizētie lietotāji) saskaņā ar Līguma pielikumu;
		2. nodrošināt autorizētiem lietotājiem iespēju pieslēgties datubāzei;
		3. līdz katra mēneša 5. datumam nosūtīt IESTĀDEI rēķinu uz norādīto e-pastu par iepriekšējā mēnesī veiktajām maksas mājas (istabas) dzīvnieku pirmreizējām reģistrācijām saskaņā ar spēkā esošo Lauksaimniecības datu centra publisko maksas pakalpojumu cenrādi, pievienojot reģistrēto dzīvnieku sarakstu (maksas un bezmaksas);
		4. informēt IESTĀDI par nepieciešamajiem grozījumiem un/vai papildinājumiem šajā Līgumā divas nedēļas pirms grozījumu un/vai papildinājumu izdarīšanas.
	2. DATU CENTRA tiesības:
		1. pieprasīt no IESTĀDES savlaicīgu un pilnīgu rēķinu apmaksu;
		2. vienpusēji apturēt IESTĀDEI piešķirtās tiesības, ja ir aizdomas par potenciālu drošības incidentu, tostarp, ja ir aizdomas par nepatiesu datu sniegšanu, krāpšanu vai tās mēģinājumu;
		3. vienpusēji apturēt līgumu, ja IESTĀDE nav veikusi samaksu vairāk nekā 20 dienas.
2. **IESTĀDES PIENĀKUMI UN TIESĪBAS**
	1. IESTĀDES pienākumi:
		1. reģistrēt mājas (istabas) dzīvniekus datubāzē un iekasēt maksu no mājas (istabas) dzīvnieka īpašnieka vai viņa pilnvarotās personas par mājas (istabas) dzīvnieku reģistrāciju saskaņā ar spēkā esošo Lauksaimniecības datu centra publisko maksas pakalpojumu cenrādi.
		2. norādītājā termiņā veikt apmaksu par mājas (istabas) dzīvnieku reģistrāciju saskaņā ar DATU CENTRA sagatavoto rēķinu;
		3. nepublicēt, nenodot piereģistrēto informāciju par īpašnieku un mājas (istabas) dzīvnieku kopumā vai daļām trešajām personām, ja to nenosaka normatīvie akti;
		4. nenodot savus piekļuves tiesību rekvizītus (lietotājvārdu un paroli) trešajām personām;
		5. līguma darbības laikā sniegt informāciju DATU CENTRAM par izmaiņām IESTĀDES datos (tālrunis, e-pasts, izmaiņas autorizēto lietotāju sarakstā utt.), 5 (piecu) darba dienu laikā paziņojot DATU CENTRA elektroniski uz oficiālo e-pastu izmantojot veidlapu, kura ir pieejama DATU CENTRA tīmekļa vietnē;
		6. vienu mēnesi iepriekš rakstiski paziņot par līguma pārtraukšanu.
	2. IESTĀDES tiesības:
		1. izmantot datubāzi ar IESTĀDEI piešķirtajām lietotāja tiesībām;
		2. saņemt konsultācijas no DATU CENTRA par informācijas sistēmas izmantošanu.
3. **NORĒĶINU KĀRTĪBA**
	1. DATU CENTRS sagatavo un līdz katra mēneša 5. datumam nosūta IESTĀDEI uz norādīto e-pastu rēķinu par iepriekšējā mēnesī veiktajām maksas mājas (istabas) dzīvnieku pirmreizējām reģistrācijām saskaņā ar spēkā esošo Lauksaimniecības datu centra publisko maksas pakalpojumu cenrādi, pievienojot reģistrēto dzīvnieku sarakstu (maksas un bezmaksas).
	2. IESTĀDE veic rēķina apmaksu 10 dienu laikā uz DATU CENTRA norādīto bankas kontu.
	3. Veicot samaksu IESTĀDEI obligāti jānorāda līguma un rēķina numuri.
	4. Gadījumā, ja IESTĀDE nav veikusi rēķina apmaksu 10 dienu laikā pēc rēķina izrakstīšanas, DATU CENTRS nosūta uz IESTĀDES norādīto e-pastu brīdinājumu par līguma apturēšanu, ja apmaksa netiks veikta 5 dienu laikā.
	5. DATU CENTRS atjauno Līguma darbību tikai pēc pilnas parāda apmaksas.
	6. DATU CENTRS var piemērot IESTĀDEI līgumsodu 0,5% apmērā no parāda summas par katru nokavēto dienu, bet ne vairāk kā 10% no parāda summas.
	7. Līguma apturēšana vai pārtraukšana neatbrīvo IESTĀDI no līgumsaistību izpildes un pienākuma pilnā mērā apmaksāt rēķinus.
4. **LĪGUMA DARBĪBAS TERMIŅŠ UN LĪGUMA LAUŠANA**
	1. Līgums stājas spēkā ar brīdi, kad to parakstījušas abas Puses, un ir noslēgts uz pieciem gadiem.
	2. Ja neviena no Pusēm vienu kalendāro mēnesi pirms līguma termiņa izbeigšanās neinformē otru Pusi par Līguma izbeigšanu, Līgums pagarinās uz katru nākamo 12 mēnešu periodu.
	3. Ja kāda no Pusēm vēlas pārtraukt Līgumu, par to rakstiski jāpaziņo otrai Pusei vienu mēnesi iepriekš.
	4. Līguma darbību var pārtraukt Pusēm par to rakstiski vienojoties.
5. **NEPĀRVARAMĀ VARA (FORCE – MAJEURE)**
	1. Neviena no Pusēm nav atbildīga par savu saistību daļēju vai pilnīgu neizpildi, ja tas ir rezultāts tādiem notikumiem kā plūdi, ugunsgrēks, karadarbība, valdības lēmumi u.c., kas notikuši pēc Līguma slēgšanas un nav izraisīti ar kādas Puses nolūku, un šādu notikumu seku novēršana nav iespējama ar Pušu samērīgām darbībām.
	2. Puse, kas nokļuvusi nepārvaramas varas apstākļos, bez kavēšanās, bet ne vēlāk kā 3 (trīs) dienu laikā rakstiski informē par to otru Pusi pēc iespējas īsākā laikā pēc nepārvaramas varas apstākļu iestāšanās. Puses apņemas vienoties par to, vai šādi nepārvaramas varas apstākļi traucē vai padara Līguma saistību izpildi neiespējamu, kā arī izlemj līgumsaistību turpināšanas (vai izbeigšanas) būtiskos jautājumus.
	3. Nepārvaramas varas apstākļu esamību un to pastāvēšanas termiņu apliecina ar kompetentas institūcijas atzinumu.
6. **CITI NOSACĪJUMI**
	1. Līguma noteikumi ir saistoši attiecīgās Puses saistību un tiesību pārņēmējiem.
	2. Līgumu var grozīt vai papildināt pēc Pušu savstarpējas vienošanās.
	3. Jebkuri šī Līguma grozījumi un papildinājumi ir spēkā tikai tad, ja tie izdarīti rakstveidā un tos ir parakstījušas abas Līguma Puses. Tie tiek pievienoti Līgumam un kļūst par tā neatņemamu sastāvdaļu.
	4. Visi strīdi, kas varētu rasties Pusēm šī Līguma izpildes gaitā, tiek risināti pārrunu ceļā, bet, ja tas nav iespējams, tad Latvijas Republikas normatīvajos aktos paredzētajā kārtībā.
	5. Atbildīgās personas par Līguma izpildi:
		1. no DATU CENTRA puses Lauksaimniecības departamenta Reģistru uzturēšanas nodaļas vadītāja Mairita Elbrete, tālr. 67095060, e-pasts mairita.elbrete@ldc.gov.lv
		2. no IESTĀDES puses
	6. Līgums sastādīts latviešu valodā uz 3 (trīs) lappusēm ar vienu pielikumu uz 1 (vienas) lappuses, parakstīts elektroniski. Katras Puses rīcībā ir abpusēji elektroniski parakstīts Līgums.
7. **PUŠU REKVIZĪTI**

|  |  |
| --- | --- |
| DATU CENTRS | IESTĀDE |
| Lauksaimniecības datu centrsRepublikas laukums 2, Rīga, LV –1010Tālrunis: 60727241e-pasts: pasts@ldc.gov.lv Reģ. Nr. LV90001840100Valsts kaseKonts: LV88TREL2160380004000Bankas kods: TRELLV22 |  |

|  |  |  |
| --- | --- | --- |
| (\*paraksts) |  | (\*paraksts) |
| I.Vorslovs |  | (vārds, uzvārds) |

\*Šis dokuments ir parakstīts ar drošu elektronisko parakstu un satur laika zīmogu

Pielikums Līgumam

|  |  |
| --- | --- |
| Lauksaimniecības datu centra Nr. |  |
| Iestādes Reģ. Nr. |  |

**Par autorizētā lietotāja tiesību piešķiršanu Mājas (istabas) dzīvnieku reģistra datubāzē**

Lūdzam piešķirt piekļuves tiesības šādiem darbiniekiem:

|  |  |  |  |  |
| --- | --- | --- | --- | --- |
| Vārds un uzvārds | Personas kods | Sertifikāta Nr. | E-pasta adrese | Tālr. Nr.  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |  |
| --- | --- | --- |
| (\*paraksts) |  | (\*paraksts) |
| I.Vorslovs |  | (vārds, uzvārds) |

\*Šis dokuments ir parakstīts ar drošu elektronisko parakstu un satur laika zīmogu